**ADATKEZELÉSI TÁJÉKOZTATÓ**

„FEDEZD FEL AZ ÖRÖKSÉGED! – MI FÁN TEREM AZ ERDŐ?”

ERDŐISMERETI VETÉLKEDŐ

Az Országos Erdészeti Egyesület 2020-ban is meghirdette 9-12 osztályos tanulók számára a „FEDEZD FEL AZ ÖRÖKSÉGED! – MI FÁN TEREM AZ ERDŐ?” erdőismereti Vetélkedőjét (a továbbiakban Vetélkedő, melynek kiírása elérhető: http://vetelkedo.oee.hu/). Jelen adatkezelési tájékoztató a Vetélkedőhöz kapcsolódó adatkezelési információkat ismerteti. A jelen tájékoztatóban használt fogalmak meghatározását a tájékoztató 1. sz. melléklete tartalmazza.

1. **ADATKEZELŐ MEGNEVEZÉSE**

Az adatok kezelését az Országos Erdészeti Egyesület az Vetélkedő lebonyolításával megbízott Indigo Communications Kft.-vel közösen végzi. Az Adatkezelők adatai:

**Országos Erdészeti Egyesület**

Székhely: 1021 Budapest, Budakeszi út 91.

Szervezet nyilvántartási száma: 01-02-0000385

Adószám: 19815905-2-41

Az adatkezelő képviselője: Elmer Tamás főtitkár

E-mail cím: fedezdfel@oee.hu

Telefonszám: +36-(1)-201-6293

Honlap: www. https://www.oee.hu/

**INDIGO Communications Korlátolt Felelősségű Társaság**

Székhely: 1034 Budapest, San Marco utca 19. 1. em. 2.

Cégjegyzékszám: 01-09-996344

Adószám: 24222730-2-41

Az adatkezelő képviselője: Lomniczi Gergely ügyvezető

E-mail cím: lomniczi@indigocom.hu

Telefonszám: +36 20 508 0777

Honlap: [www.indigocom.hu](http://www.indigocom.hu)

Az Adatkezelők kiemelt figyelmet fordítanak arra, hogy az általuk kezelt személyes adatok tekintetében a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló az EURÓPAI PARLAMENT ÉS A TANÁCS (EU) 2016/679 Rendelet („Rendelet”) rendelkezéseinek megfelelően kezeljék.

Az adatok kezelésével összefüggésben az Adatkezelők ezúton tájékoztatják a Vetélkedőre jelentkező gyermekeket (csapattagokat) és a felettük szülői felügyelet gyakorlására jogosult szülőket, törvényes képviselőket (a továbbiakban: Gyermek és Szülő/Törvényes képviselő együttesen: Érintettek)

* az általuk kezelt személyes adatokról,
* a személyes adatok kezelése körében követett szabályokról és gyakorlatról, valamint
* az Érintettek jogai gyakorlásának módjáról és lehetőségeiről.
1. **AZ ADATKEZELÉS JOGALAPJA**

Az adatkezelés jogalapja a Rendelet 6. cikk (1) bekezdésének a) pontja alapján az Érintett önkéntes hozzájárulása, illetve a Vetélkedő nyertes résztvevői részére megítélt nyeremény elszámolása tekintetében a Rendelet 6. cikk (1) bekezdésének c) pontja alapján az Adatkezelő jogi kötelezettségének teljesítése (kötelező adatkezelés).

A Vetélkedőben résztvevő Gyermek, mint csapattag részéről az adatkezeléshez való hozzájárulásnak minősül, ha az Érintett Gyermek, illetve a Vetélkedőben résztvevő csapat kapcsolattartója a fedezdfel@oee.hu e-mail címre megküldi a csapat tagjainak személyes adatait tartalmazó jelentkezését.

Amennyiben a Vetélkedőben részt venni kívánó Gyermek nem töltötte be a 16. életévét, hozzájárulása csak akkor és olyan mértékben jogszerű, ha a hozzájárulást a gyermek felett szülői felügyeletet gyakorló Szülő vagy ennek hiányában Törvényes képviselő adta meg, illetve engedélyezte. Ezen esetekben a szülői felügyeletet gyakorló Szülő/Törvényes képviselő jogosult a Gyermek nevében az adatai kezeléséhez szükséges, a Rendelet 6. cikk (1) bekezdésének a) pontja szerinti önkéntes hozzájárulást megadni. A hozzájáruló nyilatkozat mintája jelen tájékoztató 2. sz. mellékletében található.

A hozzájárulás az ugyanazon cél vagy célok érdekében végzett összes adatkezelési tevékenységre kiterjed. Az adatkezelők személyes adatokat kizárólag a célnak megfelelően kezelik, annyi ideig és olyan mértékben, ahogyan arra a cél eléréséhez szükség van.

Az Érintett az adatkezeléshez való hozzájárulását bármikor visszavonhatja, mely esetben Adatkezelők törlik mind a Gyermek, mind pedig a Szülő/Törvényes képviselő valamennyi személyes adatát, kivéve, ha az adat törvényi előírás alapján az Adatkezelőkre vonatkozó jogi kötelezettség teljesítése céljából további külön hozzájárulás nélkül kezelhető. Ez utóbbi esetben a kezelhető adatok körére, az adatkezelés céljára, az adatok tárolásának időtartamára, a címzettekre az alapul szolgáló jogszabály rendelkezései irányadók.

Az Adatkezelő jogi kötelezettségének teljesítése érdekében kezelt adatokat a mindenkor hatályos a számvitelről szóló jogszabály vonatkozó rendelkezései (jelenleg: 2000. évi C. törvény 167.§-a), a személyi jövedelemadóról szóló jogszabály vonatkozó rendelkezései (jelenleg: 1995. évi CXVII. törvény) határozzák meg.

1. **ADATKEZELÉS CÉLJA**

Az adatkezelés célja a Vetélkedő lebonyolítása, a résztvevőkkel való kapcsolattartás, a Vetélkedő eredményének közzététele, a nyeremény elszámolásával kapcsolatos jogszabályi megfelelés biztosítása, az adatkezelők adó- és számviteli kötelezettségeinek teljesítése. Az Adatkezelők a Vetélkedőben résztvevő Gyermekek, illetve a Gyermek feletti szülői felügyeletet gyakorló Szülő/Törvényes képviselő adatait egyéb célra nem használják fel.

A szülői/törvényes képviselői nyilatkozat bekérésének célja annak tanúsítása, hogy a Szülő/Törvényes képviselő hozzájárul gyermeke személyes adatainak jelen adatkezelési tájékoztatóban foglaltak szerinti kezeléséhez.

1. **KEZELT ADATOK KÖRE**

A Vetélkedőben résztvevő Gyermek:

* neve,
* iskolájának neve,
* osztályának száma/jelzése

A Vetélkedőben résztvevő csapat kapcsolattartójának:

* neve,
* e-mail címe,
* telefonszáma,

A 16. életévét be nem töltött Gyermek Szülőjének/Törvényes képviselőjének:

* neve,
* lakcíme
* e-mail címe

A nyertes csapatok esetében a résztvevő Gyermek:

* neve,
* születési helye, ideje,
* adóazonosító jele, illetve ennek hiányában diákigazolvány száma,
* lakcíme.

A fenti adatok megadásának hiányában a Vetélkedőben való részvételre, illetve a nyertes résztvevők esetében a nyeremény átadására nincsen mód.

1. **ADATKEZELÉS IDŐTARTAMA**

Az Adatkezelők az adatokat a Vetélkedő lezárását követő 30 napig, a nyertes csapat tagjainak adatait – jogi kötelezettségeik teljesítése érdekében – a Vetélkedő lezárásától számított 8. év végéig megőrzik, ezt követően azok visszaállíthatatlan módon megsemmisítésre kerülnek. Az Érintett bármikor kérheti a kezelt adatok törlését bármely fent megjelölt Adatkezelőhöz intézett írásbeli kérelmével, mely esetben Adatkezelők törlik mind az érintett Gyermek, mind pedig a Szülő/Törvényes képviselő valamennyi személyes adatát, kivéve, ha az adat jogszabályi előírás alapján az Adatkezelőkre vonatkozó jogi kötelezettség teljesítése céljából további külön hozzájárulás nélkül, valamint az érintett hozzájárulásának visszavonását követően is kezelhető.

1. **ADATTOVÁBBÍTÁS**

A személyes adatokat megismerhetik az Adatkezelők Vetélkedő szervezésben résztvevő alkalmazottai, könyvelési, adózási feladatokat ellátó alkalmazottai, részükre az adatok továbbításra kerülnek. Az adatok továbbítására ezen kívül a jogszabályban meghatározott hatóságok részére kerül sor. Harmadik országba való adattovábbítás nem történik.

1. **ADATBIZTONSÁGI INTÉZKEDÉSEK**

Az Adatkezelők az általuk kezelt személyes adatok biztonsága érdekében megteszik azokat a kockázatarányos technikai és szervezési intézkedéseket és kialakítják azokat az eljárási szabályokat, amelyek a Rendeletben foglaltak érvényre juttatásához szükségesek. Az Adatkezelők az adatokat megfelelő intézkedésekkel védik a véletlen vagy jogellenes megsemmisítés, elvesztés, megváltoztatás, sérülés, jogosulatlan nyilvánosságra hozatal vagy az azokhoz való jogosulatlan hozzáférés és minden egyéb adatvédelmi incidens ellen.

1. **AZ ÉRINTETT SZEMÉLY JOGAI ÉS JOGÉRVÉNYESÍTÉSI LEHETŐSÉGEI**

Az Adatkezelők megfelelő intézkedéseket tesznek annak érdekében, hogy az Érintettek részére a személyes adatok kezelésére vonatkozó valamennyi információról tömör, átlátható, érthető és könnyen hozzáférhető formában, világosan és közérthetően megfogalmazva tájékoztatást nyújtsanak, figyelemmel arra is, hogy az Érintettek jelentős része gyermek. A tájékoztatás megfelelő személyazonosítást követően kérhető írásban (ideértve az e-mailt is) és szóban egyaránt.

Az Adatkezelők minden elvárható intézkedést megtesznek annak érdekében, hogy elősegítsék az Érintett jogainak gyakorlását. Az Adatkezelők indokolatlan késedelem nélkül, de legkésőbb a kérelem beérkezésétől számított egy hónapon belül tájékoztatják az Érintettet a jogai gyakorlására irányuló kérelme nyomán hozott intézkedésekről. E határidő a Rendeletben írt feltételekkel további két hónappal meghosszabbítható, amelyről az Érintettet tájékoztatni kell.

Ha az Adatkezelő nem tesz intézkedéseket az érintett kérelme nyomán, úgy késedelem nélkül, de legkésőbb a kérelem beérkezésétől számított egy hónapon belül köteles tájékoztatni az Érintettet az intézkedés elmaradásának okairól, valamint arról, hogy az Érintett élhet bírósági jogorvoslati jogával, és panaszt nyújthat be a Nemzeti Adatvédelmi és Információszabadság Hatóságnál.

Hozzáféréshez való jog

Az Érintett jogosult arra, hogy az Adatkezelőktől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon:

1. az adatkezelés célja;
2. az érintett személyes adatok kategóriái;
3. az adatkezelés jogalapja,
4. a továbbított adatok címzettjei;
5. a személyes adatok kezelésének tervezett időtartama;
6. az érintetti jogok és azok gyakorlásának módja,
7. ha az adatokat nem az érintettől gyűjtötték, a forrásukra vonatkozó minden elérhető információ,
8. jogorvoslathoz való jogról történő tájékoztatás;
9. a felügyeleti hatósághoz címzett panasz benyújtásának joga;
10. az automatizált döntéshozatal ténye, ideértve a profilalkotást is.

Helyesbítéshez való jog

Az Érintett jogosult arra, hogy kérésére az Adatkezelők indokolatlan késedelem nélkül helyesbítsék a rá vonatkozó pontatlan személyes adatokat.

Törléshez való jog

Az Érintett jogosult arra, hogy kérésére az Adatkezelők indokolatlan késedelem nélkül töröljék a rá vonatkozó személyes adatokat, az Adatkezelők pedig kötelesek arra, hogy az Érintettre vonatkozó személyes adatokat indokolatlan késedelem nélkül töröljék, ha

1. a személyes adatokra már nincs szükség abból a célból, amelyből azokat gyűjtötték vagy más módon kezelték;
2. az Érintett visszavonja az adatkezelés alapját képező hozzájárulását, és az adatkezelésnek nincs más jogalapja;
3. az Érintett tiltakozik az adatkezelése ellen, és nincs elsőbbséget élvező jogszerű ok az adatkezelésre,
4. a személyes adatokat jogellenesen kezelték;
5. a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
6. a személyes adatok gyűjtésére közvetlenül gyermeknek kínált, információs társadalommal összefüggő szolgáltatások kínálásával kapcsolatosan került sor.

A törléshez való jog nem érvényesíthető, ha az adatkezelés szükséges

1. a véleménynyilvánítás szabadságához és a tájékozódáshoz való jog gyakorlása céljából;
2. az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából;
3. a népegészségügy területét érintő közérdek alapján;
4. a közérdekű archiválás céljából, tudományos és történelmi kutatási célból vagy statisztikai célból, amennyiben a törléshez való jog valószínűsíthetően lehetetlenné tenné vagy komolyan veszélyeztetné ezt az adatkezelést; vagy
5. jogi igények előterjesztéséhez, érvényesítéséhez, illetve védelméhez.

Az adatkezelés korlátozásához való jog

Az Érintett kérésére az Adatkezelő korlátozza az adatkezelést, ha az alábbi feltételek valamelyike teljesül:

1. az Érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, a személyes adatok pontosságának ellenőrzését;
2. az adatkezelés jogellenes, és az Érintett ellenzi az adatok törlését, és ehelyett kéri azok felhasználásának korlátozását;
3. az adatkezelőnek már nincs szüksége a személyes adatokra adatkezelés céljából, de az Érintett igényli azokat jogi igények előterjesztéséhez, érvényesítéséhez vagy védelméhez.

Ha az adatkezelés korlátozás alá esik, a személyes adatokat a tárolás kivételével csak az Érintett hozzájárulásával, vagy jogi igények előterjesztéséhez, érvényesítéséhez/védelméhez, vagy más természetes vagy jogi személy jogainak védelme érdekében, vagy az Európai Unió, illetve valamely tagállam fontos közérdekéből lehet kezelni. Az Adatkezelő az Érintettet az adatkezelés korlátozásának feloldásáról előzetesen tájékoztatja.

Adathordozáshoz való jog

Az Érintett jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, és ezeket az adatokat egy másik adatkezelőnek továbbítsa.

Bírósághoz fordulás joga

Az Érintett a jogainak megsértése esetén az Adatkezelő ellen bírósághoz fordulhat. A bíróság az ügyben soron kívül jár el. Azt, hogy az adatkezelés a jogszabályban foglaltaknak megfelel, az Adatkezelő köteles bizonyítani. A per elbírálása a törvényszék hatáskörébe tartozik. A per – az Érintett választása szerint – az Érintett lakóhelye vagy tartózkodási helye szerinti törvényszék előtt is megindítható. A személyes adatok védelmével kapcsolatosan indított per illetékmentes.

Panasztétel joga

Az Adatkezelő adatkezelése ellen panasszal lehet élni a Nemzeti Adatvédelmi és Információszabadság Hatóságnál, melynek elérhetőségei az alábbiak:

|  |  |
| --- | --- |
| Székhely: | 1125 Budapest, Szilágyi Erzsébet fasor 22/C. |
| Levelezési cím: | 1530 Budapest, Pf.: 5. |
| Telefon: | 06 1 391 1400 |
| Fax: | 06 1 391 1410 |
| E-mail cím: | ugyfelszolgalat@naih.hu  |
| Honlap: | <http://www.naih.hu>  |

Kártérítés, illetve sérelemdíj igénylése

Minden olyan személy, aki a vonatkozó jogszabályi rendelkezések megsértésének eredményeként vagyoni vagy nem vagyoni kárt szenvedett, az adatkezelőtől vagy az adatfeldolgozótól kártérítésre jogosult Az adatkezelő, illetve adatfeldolgozó mentesül az okozott kárért való felelősség és a sérelemdíj megfizetésének kötelezettsége alól, ha bizonyítja, hogy a kárt vagy az érintett személyiségi jogának sérelmét az adatkezelés körén kívül eső elháríthatatlan ok idézte elő. Ugyanígy nem téríti meg a kárt, amennyiben az a károsult szándékos vagy súlyosan gondatlan magatartásából származott.

Amennyiben a személyes adatok kezelésével kapcsolatban további kérdése merülne fel, a fenti elérhetőségeken léphet kapcsolatba az Adatkezelőkkel.

Budapest, 2020. február

1. sz. melléklet

**FOGALOM MEGHATÁROZÁSOK**

Az adatkezelési tájékoztatóba használt fogalom meghatározásokat a Rendelet 4. cikke tartalmazza. Ezek közül az alábbiakat emeljük ki:

**személyes adat**: Bármely azonosított vagy azonosítható érintettre vonatkozó bármely információ; az érintettel kapcsolatba hozható adat (pl. név, azonosító jel, illetőleg egy vagy több, fizikai, fiziológiai, mentális, gazdasági, kulturális vagy szociális azonosságára jellemző tényező stb.), az adatból levonható, az érintettre vonatkozó következtetés. A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható.

**adatkezelés**: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés, továbbítás, terjesztés vagy egyéb módon történő hozzáférhetővé tétel, összehangolás vagy összekapcsolás, korlátozás, törlés, illetve megsemmisítés;

**érintett:** Bármely meghatározott, személyes adat alapján azonosított, illetve – közvetlenül vagy közvetve – azonosítható természetes személy.

**azonosítható természetes személy:** Azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy, vagy több tényező alapján azonosítható.

**adatkezelő**: az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja;

**nyilvántartási rendszer**: a személyes adatok bármely módon – centralizált, decentralizált, funkcionális vagy földrajzi szempontok szerinti – tagolt állománya, amely meghatározott ismérvek alapján hozzáférhető;

**hozzájárulás:** Az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez.

**adatvédelmi incidens:** A biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését, vagy az azokhoz való jogosulatlan hozzáférést eredményezi.

**az adatkezelés korlátozása**: a tárolt személyes adatok megjelölése jövőbeli kezelésük korlátozása céljából.

1. sz. melléklet

**HOZZÁJÁRULÓ NYILATKOZAT**

16 év alatti gyermek adatainak kezeléséhez

Alulírott ……………………….……… [e-mail cím (ha van): ………………...….…………..…..; lakcím: ………………………………..………………………………………………………………..]
mint a ………………………………………… nevű gyermek felett szülői felügyeleti jog gyakorlására jogosult személy kijelentem, hogy a „FEDEZD FEL AZ ÖRÖKSÉGED! – MI FÁN TEREM AZ ERDŐ?” erdőismereti vetélkedő adatkezelési tájékoztatóját a *http://vetelkedo.oee.hu/* oldalról letöltve megismertem, és hozzájárulok ahhoz, hogy az Adatkezelők a fent megnevezett gyermek személyes adatait az adatkezelési tájékoztatóban foglaltak szerint kezeljék.

Kelt: ……………………………………….

|  |  |
| --- | --- |
|  | …………………………………..aláírás |